**איגוד הספורט לבאנטה** (בספרדית: **Levante Unión Deportiva**) הוא מועדון כדורגל ספרדי מהעיר ולנסיה המשחק בליגת המשנה הספרדית. הקבוצה נוסדה בשנת 1909 ועורכת את משחקיה הביתיים באצטדיון סיוטאט דה ולנסיה, המכיל 26,354 מושבים.

היסטוריה
--------

### השנים הראשונות

ב-9 בספטמבר 1909 נוסד המועדון כשנקרא "לבונטה יוניון דפורטיבו", על שמו של חצי האי המזרחי האיברי.

בתחילה משחקי הקבוצה נערכו בלה פלאטג'טה, לאחר מכן שוחקו בסמוך לנמל, והמועדון החל בהדרגה להיות קשור ואהוד בקרב מעמד הפועלים. בשנת 1919 הקבוצה שיחקה לראשונה נגד יריבתה העירונית ולנסיה והפסידה 0–1, משחק שנערך על מנת לחנוך את האצטדיון החדש באלגריוס. בשנת 1928, לבאנטה זכתה בגביע הראשון שלה כשזכתה באליפות ולנסיה.

במהלך מלחמת האזרחים בספרד שיחקה לבאנטה בליגה הים תיכונית.

במהלך מלחמת האזרחים נהרס אצטדיונה של לבאנטה, אך המועדון נותר על כנו. ב-1939 התאחדה לאבנטה עם מועדון ג'ימנסטיקו. בתחילה נקרא המועדון **יוניון דפורטיבה לבנטה-גימנאסטיקו**, לאחר מספר שנים שונה שמה ל**לבנטה יוניון דפורטיבה**.

### 1963–הווה

בשנת 1963 ערך המועדון הופעת בכורה בלה ליגה כאשר סיימה הקבוצה עונה קודם לכן כאלופת הליגה השנייה כשהיא מנצחת 2–4 את דפורטיבו לה קורוניה. במהלך עונת הבכורה הראשונה בלה ליגה, הצליחה לנצח הקבוצה פעמיים בדרבי את ולנסיה וניצחון היסטורי של 1–5 על ברצלונה, אף על פי כן ירדה ליגה לאחר שהפסידה בפלייאוף למלאגה. לאחר מכן, שיחקה הקבוצה במשך שני עשורים בליגה השנייה והשלישית. בתחילת שנות השמונים, כוכב העל ההולנדי יוהאן קרויף שיחק חצי עונה במועדון וכבש שני שערים. בעונת 2003/2004 שוב זכתה הקבוצה באליפות הליגה השנייה ושבה ללגה ליגה אך ירדה שוב לאחר עונה אחת. בעונת 2006/2007 חזרה ללה ליגה ושוב ניצחה את ולנסיה בדרבי היוקרתי.

בשנים שלאחר מכן, מצבה הכלכלי של לבאנטה הורע והקבוצה נקלעה לחובות והקבוצה ירדה לליגה השנייה בעונת 2008/2009. כאקט מחאה בתקופה זו, השחקנים מחו על היעדר התשלומים שלהם בשלב מסוים, וסירבו לרוץ למספר שניות לאחר שריקת הפתיחה במשחק נגד דפורטיבו לה קורוניה והצהירו גם שלא יופיעו במשחק שלאחר מכן. רק לאחר תרומות שהגיעו למועדון, שולמו משכורות לשחקנים.

ב-13 ביוני 2010 חזרה לאבנטה ללה ליגה לאחר ניצחון ביתי 3–1 מול קסטלון. בעונה שלאחר מכן, בחלק מהעונה הייתה הקבוצה במקום השלישי, רק לאחר ריאל מדריד וברצלונה עם הפסד אחד ב-12 משחקים, בסיום העונה סיימה הקבוצה במקום ה-14.

ב-26 באוקטובר 2011, במהלך המחזור התשיעי בעונת 2011/2012 ניצחה הקבוצה 3–2 את ריאל סוסיאדד ועלתה לראשונה בתולדותיה למקום הראשון בלה ליגה. בסופו של דבר סיימה הקבוצה במקום השישי באותה העונה, מיקום אשר העניק לה כרטיס לגביע אופ"א לראשונה בתולדותיה. בגביע אופ"א הגיעה הקבוצה עד לשלב שמינית הגמר שם הודחה על ידי רובין קאזאן הרוסית לאחר הפסד 0-2.

בעונת 2015/2016 סיימה לבאנטה במקום האחרון בליגה ושבה ללה ליגה לאחר עונה אחת בלבד כאשר היא זוכה באליפות הליגה השנייה. בעונת 2017/2018 ניצחה הקבוצה 4–5 את ברצלונה כשכבר הובילה 1–5. היה זה הפסדה הראשון של ברצלונה באותה העונה, שהגיע רק בחודש מאי.

בסיום עונת 2021/2022 ירדה הקבוצה לליגה השנייה.

יריבות
------

לבאנטה משחקת מול ולנסיה בדרבי שנקרא **"דרבי ולנסיאנו"**, הידוע גם בשם "דרבי דל טוריה" או "דרבי ולנטינו". הדרבי שוחק 33 פעמים באופן תחרותי, ולנסיה ניצחה 19 פעמים, לעומת שבע פעמים בהן ניצחה לבאנטה.

סגל השחקנים
-----------

נכון ל-2 בספטמבר 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ספרדספרד | שוער | דניאל קרדנאס  |
| 2 | ספרדספרד | מגן | פרנסיסקו גומס  |
| 3 | ספרדספרד | מגן | אנריק פרנקסה  |
| 4 | ספרדספרד | בלם | רובר פייר  |
| 5 | גרמניהגרמניה | בלם | שקודראן מוסטפי  |
| 6 | ספרדספרד | קשר | פבלו מרטינס  |
| 7 | ברזילברזיל | חלוץ | ווסלי מוראאס  (בהשאלה מאסטון וילה) |
| 8 | ספרדספרד | קשר | פפלו  |
| 9 | ספרדספרד | חלוץ | רוברטו סולדדו  |
| 10 | ספרדספרד | קשר | ויסנטה איבורה  (בהשאלה מויאריאל) |
| 11 | ספרדספרד | חלוץ | אלכס סאנטרו  |
| 13 | ספרדספרד | שוער | ז'ואן פמינינאס  |

 |  | 

| מס' |  | עמדה | שם |
| --- | --- | --- | --- |
| 14 | פורטוגלפורטוגל | בלם | רובן וזו  |
| 15 | ספרדספרד | מגן | סרחיו פוסטיגו  (קפטן) |
| 16 | ספרדספרד | בלם | אלכס מוניוס  |
| 17 | ספרדספרד | חלוץ | רוג'ר ברוגה  |
| 18 | ספרדספרד | קשר | חורחה דה פרוטוס  |
| 19 | ספרדספרד | קשר | רובר איבנייס  |
| 20 | ספרדספרד | קשר | ג'וני מונטיאל  (בהשאלה מראיו ואיקאנו) |
| 21 | בלגיהבלגיה | חלוץ | צ'ארלי מוסונדה ג'וניור  |
| 22 | מרוקומרוקו | חלוץ | מוחמד בולדיני  |
| 23 | אורוגוואיאורוגוואי | בלם | מרסלו סאראצ'י  |
| 24 | ספרדספרד | קשר | חוסה קמפניה  |
| 29 | ספרדספרד | מגן | מארק פוביל  |

 |

מאמנים ושחקנים מפורסמים
-----------------------

### שחקנים מפורסמים

* הולנדהולנד פאס וילקס
* הולנדהולנד יוהאן קרויף
* ספרדספרד ויסנטה
* איטליהאיטליה דמיאנו טומאסי
* ספרדספרד חוסה פרנסיסקו מולינה
* קוסטה ריקהקוסטה ריקה קיילור נבאס

### מאמנים מפורסמים

* ספרדספרד חואנדה ראמוס
* גרמניהגרמניה ברנד שוסטר

תארים
-----

* **גביע המלך:** 1937
* **אליפות הליגה הספרדית השנייה:** 2003/2004, 2016/2017
* **אליפות הליגה הספרדית השלישית**: 1978/1979, 1988/1989, 1994/1995, 1995/1996, 1998/1999

קישורים חיצוניים
----------------

ויקישיתוף מדיה וקבצים בנושא **לבאנטה** בוויקישיתוף
* אתר האינטרנט הרשמי של לבאנטה
* לבאנטה, ברשת החברתית פייסבוק

* לבאנטה, ברשת החברתית טוויטר

* לבאנטה, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  AS, Diario (15 במאי 2018). "Levante: Paco López es el hombre de moda tras vencer al Barça". *AS.com* (בספרדית). נבדק ב-3 בפברואר 2020. `{{cite web}}`:  (עזרה)
2. ↑  Levante are back and this time they're ready to take on the world | Sid Lowe, the Guardian, ‏17 באוקטובר 2011 (באנגלית)
3. ↑  Appleman, Jake (2011-10-28). "Underdog Turns Heads at the Top in Spain". *The New York Times* (באנגלית אמריקאית). ISSN 0362-4331. נבדק ב-2020-09-09.
4. ↑  Soccer Teams, Scores, Stats, News, Fixtures, Results, Tables - ESPN, ESPN.com (באנגלית)
5. ↑  UEFA.com, Rubin edge out Levante in extra time, UEFA.com, ‏2013-03-14 (באנגלית)

| ספרדספרד הליגה הספרדית השנייה, עונת 2023/2024 |
| --- |
| 

|  |
| --- |
| אלצ'ה • אייבר • אלבסטה • אנדורה • בורגוס • אספניול • אלקורקון • אמורבייטה • ויאריאל ב' • וסקה • טנריפה • אלדנסה • לבאנטה • לגנס • ריאל ואיאדוליד • מיראנדס • ספורטינג חיחון • ראסינג דה פרול • קרטחנה • ראסינג סנטנדר • ריאל אוביידו • ריאל סרגוסה |

 |